Document ID: /roh_data/filtered/fineweb-2-filterrobots_roh.jsonl.gz/3737

Radund 10’000 francs ha la vischnanca da Val Müstair budgetà per realisar in center per giuvenils. Il rest vegn finanzià da sponsurs. Previs èsi da fabritgar enturn la chasa ch’era en sasez previsa per organisar arranschaments a Valchava. Quella dess vegnir fabritgada enturn e drizzada en per giuventetgna tranter 10 e 16.
L’idea è naschida tras il project «jugend.gr»
Jugendmobil sa numna il project, lantschà da «jugend.gr», in'associaziun da tetg per promover la giuventetgna dal Chantun Grischun. Il Jugendmobil è ina rulotta cun messadi: Dadensvart datti gieus sco per exempel dart u ballape da maisa quai ha plaschì a la giuventetgna jaura.
Per promover l’idea ha ella ramassà passa 200 suttascripziuns en vischnanca e surdat quellas a la vischnanca Val Müstair.
L’idea ha gì resun tar la vischnanca politica. Ina gruppa da lavur ha elavurà in project, quel vegn uss realisà. Sche tut funcziuna sco planisà, ha lieu l’avertura al cumenzament da zercladur